ΚΑΝΟΝΙΣΜΟΣ (ΕΟΚ) αριθ. 3952/92 ΤΟΥ ΣΥΜΒΟΥΛΙΟΥ της 30ής Δεκεμβρίου 1992 για την τροποποίηση του κανονισμού (ΕΟΚ) αριθ. 594/91 όσον αφορά την επίσπευση του ρυθμού εξάλειψης των ουσιών που καταστρέφουν τη στιβάδα του όζοντος

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130Ρ,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι σύμφωνα, με τις πλέον πρόσφατες επιστημονικές γνώσεις, εξακολουθεί να μειώνεται σοβαρά η στιβάδα του όζοντος υπεράνω της Ανταρκτικής 7 ότι η εξασθένισή της υπεράνω του βορείου ημισφαιρίου είναι μεγαλύτερη απ' ότι πιστευόταν γενικά μέχρι σήμερα 7

ότι οι επιστημονικές μελέτες προβλέπουν περαιτέρω καταστροφή της στιβάδας του όζοντος κατά τον 21ο αιώνα, εκτός εάν σταματήσει το ταχύτερο η παραγωγή και η κατανάλωση των πλήρως αλογονωμένων χλωροφθορανθράκων, των halons, του τετραχλωράνθρακα και του 1,1,1-τριχλωροαιθανίου 7

ότι, πλην ορισμένων βασικών χρήσεων, είναι τεχνικώς εφικτή σταδιακή εξάλειψη της κατανάλωσης halons μέχρι τα τέλη του 1993, πλήρως αλογονωμένων χλωροφθορανθράκων και τετραχλωράνθρακα μέχρι τα τέλη του 1994 και 1,1,1-τριχλωροαιθανίου μέχρι τα τέλη του 1995 7

ότι η τροποποίηση του Πρωτοκόλλου του Μόντρεαλ, που εγκρίθηκε κατά τη δεύτερη συνεδρίαση των συμβαλλομένων μερών, άρχισε να ισχύει στις 10 Αυγούστου 1992 7 ότι το παράρτημα Δ του Πρωτοκόλλου το οποίο εγκρίθηκε κατά την τρίτη συνεδρίαση των συμβαλλομένων μερών, άρχισε να ισχύει στις 27 Μαΐου 1992 7

ότι τα συμβαλλόμενα μέρη στο Πρωτόκολλο του Μόντρεαλ, κατά την τέταρτη συνεδρίασή τους, που πραγματοποιήθηκε στην Κοπεγχάγη, και στην οποία η Κοινότητα και τα κράτη μέλη διαδραμάτισαν καθοδηγητικό ρόλο, ενέκριναν συμπληρωματικά μέτρα για την προστασία της στιβάδας του όζοντος 7

ότι ο κανονισμός (ΕΟΚ) αριθ. 594/91 (4) προβλέπει ελέγχους για τις ουσίες που καταστρέφουν τη στιβάδα του όζοντος 7

ότι είναι αναγκαίο να αναληφθεί συμπληρωματική δράση σε κοινοτικό επίπεδο για την εκπλήρωση των υποχρεώσεων της Κοινότητας που απορρέουν από το Πρωτόκολλο καθόσον αφορά τις προσαρμογές του 7

ότι, βάσει των πρόσφατων επιστημονικών γνώσεων και των διαθέσιμων τεχνολογιών για την αντικατάσταση των ουσιών που καταστρέφουν τη στιβάδα του όζοντος, πρέπει να εισαχθούν αυστηρότερα μέτρα ελέγχου από τα προβλεπόμενα στον κανονισμό (ΕΟΚ) αριθ. 594/91, καθώς και σε ορισμένες περιπτώσεις αυστηρότερα από αυτά του προσαρμοσθέντος Πρωτοκόλλου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

ίΕλεγχος της παραγωγής και της κατανάλωσης των χλωροφθορανθράκων 11, 12, 113, 114 και 115

Το άρθρο 10 παράγραφος 1, το άρθρο 11 παράγραφος 1 και το παράρτημα ΙΙ του κανονισμού (ΕΟΚ) αριθ. 594/91, τροποποιούνται ως εξής:

1) Στο άρθρο 10 παράγραφος 1 πρώτο εδάφιο δεύτερη περίπτωση, διαγράφονται οι λέξεις «και κατά τα επόμενο δωδεκάμηνο».

2) Στο άρθρο 10 παράγραφος 1 πρώτο εδάφιο η τρίτη περίπτωση διαγράφεται.

3) Στο άρθρο 10 παράγραφος 1 πρώτο εδάφιο τέταρτη περίπτωση, το «1996» αντικαθίσταται από το «1994».

4) Στο άρθρο 10 παράγραφος 1 πρώτο εδάφιο η πέμπτη περίπτωση διαγράφεται.

5) Στο άρθρο 10 παράγραφος 1 πρώτο εδάφιο έκτη περίπτωση :

- η ημερομηνία «30 Ιουνίου 1997» αντικαθίσταται από την ημερομηνία «31 Δεκεμβρίου 1994»,

- προστίθεται το ακόλουθο κείμενο:

«Ωστόσο, για τα κράτη μέλη των οποίων το υπολογιζόμενο επίπεδο παραγωγής χλωροφθορανθράκων το 1986 ήταν κατώτερη των 15 000 τόννων, το υπολογιζόμενο επίπεδο της παραγωγής τους για την περίοδο από 1ης Ιανουαρίου έως 31 Δεκεμβρίου 1995 δεν θα υπερβαίνει το 15 % της υπολογιζόμενης παραγωγής του 1986 ενώ η παραγωγή χλωροφθορανθράκων θα σταματήσει στις 31 Δεκεμβρίου 1995».

6) Στο άρθρο 10 παράγραφος 1 δεύτερο εδάφιο, η ημερομηνία «30 Ιουνίου 1997» αντικαθίσταται από την ημερομηνία «31 Δεκεμβρίου 1994».

7) Στο άρθρο 11 παράγραφος 1 οι περιπτώσεις από τη δεύτερη μέχρι την πέμπτη του πρώτου εδαφίου και το δεύτερο εδάφιο τροποποιούνται όπως και οι αντίστοιχες περιπτώσεις και εδάφια του άρθρου 10 παράγραφος 1.

8) Στο άρθρο 11 παράγραφος 1 πρώτο εδάφιο έκτη περίπτωση, η ημερομηνία «30 Ιουνίου 1997» αντικαθίσταται από την ημερομηνία «31 Δεκεμβρίου 1994».

9) Στο παράρτημα ΙΙ, το υπολογιζόμενο επίπεδο των ποσοτικών περιορισμών για τις εισαγωγές ουσιών της ομάδας Ι καθορίζεται σε 348 τόνους για το 1994. Οι εισαγωγές των ουσιών αυτών παύουν στις 31 Δεκεμβρίου 1994, το αργότερο.

Άρθρο 2

ίΕλεγχος της παραγωγής και της κατανάλωσης των άλλων πλήρως αλογονωμένων χλωροφθορανθράκων

Το άρθρο 10 παράγραφος 2, το άρθρο 11 παράγραφος 2 και το παράρτημα ΙΙ του κανονισμού (ΕΟΚ) αριθ. 594/91, τροποποιούνται ως εξής:

1) Στο άρθρο 10 παράγραφος 2 πρώτο εδάφιο πρώτη περίπτωση, οι λέξεις «κάθε μεταγενέστερο δωδεκάμηνο» αντικαθίστανται από τις λέξεις «το επόμενο δωδεκάμηνο».

2) Στο άρθρο 10 παράγραφος 2 πρώτο εδάφιο η δεύτερη περίπτωση διαγράφεται.

3) Στο άρθρο 10 παράγραφος 2 πρώτο εδάφιο τρίτη περίπτωση το «1996» αντικαθίσταται από το «1994».

4) Στο άρθρο 10 παράγραφος 2 πρώτο εδάφιο η τέταρτη περίπτωση διαγράφεται.

5) Στο άρθρο 10 παράγραφος 2 πρώτο εδάφιο πέμπτη περίπτωση η ημερομηνία «30 Ιουνίου 1997» αντικαθίσταται από την ημερομηνία «31 Δεκεμβρίου 1994».

6) Στο άρθρο 10 παράγραφος 2 δεύτερο εδάφιο η ημερομηνία «30 Ιουνίου 1997» αντικαθίσταται από την ημερομηνία «31 Δεκεμβρίου 1994».

7) Στο άρθρο 11 παράγραφος 2 οι περιπτώσεις από την πρώτη μέχρι την πέμπτη του πρώτου εδαφίου και το δεύτερο εδάφιο τροποποιούνται όπως και οι αντίστοιχες περιπτώσεις και εδάφια του άρθρου 10 παράγραφος 2.

8) Στο παράρτημα ΙΙ, το υπολογιζόμενο επίπεδο των ποσοτικών περιορισμών για τις εισαγωγές ουσιών της ομάδας ΙΙ καθορίζεται σε 15 % του υπολογιζόμενου επιπέδου των εισαγωγών του 1989 για το 1994. Οι εισαγωγές των ουσιών αυτών παύουν στις 31 Δεκεμβρίου 1994, το αργότερο.

Άρθρο 3

Έλεγχος της παραγωγής και της κατανάλωσης των halons

Το άρθρο 10 παράγραφος 3, το άρθρο 11 παράγραφος 3 και το παράρτημα ΙΙ του κανονισμού (EOK) αριθ. 594/91, τροποποιούνται ως εξής:

1) Στο άρθρο 10 παράγραφος 3 πρώτο εδάφιο πρώτη περίπτωση, οι λέξεις «κάθε μεταγενέστερο δωδεκάμηνο» αντικαθίστανται από τις λέξεις «το επόμενο δωδεκάμηνο».

2) Στο άρθρο 10 παράγραφος 3, πρώτο εδάφιο, η δεύτερη περίπτωση διαγράφεται.

3) Στο άρθρο 10 παράγραφος 3 πρώτο εδάφιο τρίτη περίπτωση, το «1999» αντικαθίσταται από το «1993».

4) Στο άρθρο 10 παράγραφος 3 δεύτερο εδάφιο, το «2000» αντικαθίσταται από το «1994».

5) Στο άρθρο 11 παράγραφος 3, οι περιπτώσεις από την πρώτη μέχρι την τρίτη του πρώτου εδαφίου και το δεύτερο εδάφιο τροποποιούνται όπως και οι αντίστοιχες περιπτώσεις και εδάφια του άρθρου 10 παράγραφος 3.

6) Στο παράρτημα ΙΙ, οι εισαγωγές των ουσιών αυτών παύουν στις 31 Δεκεμβρίου 1993.

Άρθρο 4

ίΕλεγχος της παραγωγής και της κατανάλωσης του τετραχλωράνθρακα

Το άρθρο 10 παράγραφος 4, το άρθρο 11 παράγραφος 4 και το παράρτημα ΙΙ του κανονισμού (EOK) αριθ. 594/91, τροποποιούνται ως εξής:

1) Στο άρθρο 10 παράγραφος 4 πρώτο εδάφιο, πρώτη περίπτωση, οι λέξεις «κάθε μεταγενέστερο δωδεκάμηνο» αντικαθίσταται από τις λέξεις «το επόμενο δωδεκάμηνο».

2) Στο άρθρο 10 παράγραφος 4 πρώτο εδάφιο δεύτερη περίπτωση, οι λέξεις «1995», και «για κάθε μεταγενέστερο δωδεκάμηνο» αντικαθίστανται από το «1994».

3) Στο άρθρο 10 παράγραφος 4 πρώτο εδάφιο τρίτη περίπτωση, το «1997» αντικαθίσταται από το «1994».

4) Στο άρθρο 10 παράγραφος 4 δεύτερο εδάφιο, το «1998» αντικαθίσταται από το «1995».

5) Στο άρθρο 11 παράγραφος 4, οι περιπτώσεις από την πρώτη έως την τρίτη του πρώτου εδαφίου και το δεύτερο εδάφιο τροποποιούνται όπως και οι αντίστοιχες περιπτώσεις και εδάφια του άρθρου 10 παράγραφος 4.

6) Στο παράρτημα ΙΙ, το υπολογιζόμενο επίπεδο των ποσοτικών περιορισμών για τις εισαγωγές της ουσίας της ομάδας IV καθορίζεται σε 15 % του υπολογιζόμενου επιπέδου των εισαγωγών του 1989 για το 1994. Οι εισαγωγές της ουσίας αυτής παύουν στις 31 Δεκεμβρίου 1994, το αργότερο.

Άρθρο 5

ίΕλεγχος της παραγωγής και της κατανάλωσης του 1,1,1-τριχλωροαιθανίου

Το άρθρο 10 παράγραφος 5, το άρθρο 11 παράγραφος 5 και το παράρτημα ΙΙ του κανονισμού (EOK) αριθ. 594/91, τροποποιούνται ως εξής:

1) Στο άρθρο 10 παράγραφος 5 πρώτο εδάφιο πρώτη περίπτωση, οι λέξεις «κάθε μεταγενέστερο δωδεκάμηνο» αντικαθίστανται από τις λέξεις «το επόμενο δωδεκάμηνο».

2) Στο άρθρο 10 παράγραφος 5 πρώτο εδάφιο δεύτερη περίπτωση, οι λέξεις «1995», και «για κάθε μεταγενέστερο δωδεκάμηνο» αντικαθίστανται από τις λέξες «1994» και «για το επόμενο δωδεκάμηνο» και το «70 %» αντικαθίσταται από το «50 %».

3) Στο άρθρο 10 παράγραφος 5 πρώτο εδάφιο η τρίτη περίπτωση διαγράφεται.

4) Στο άρθρο 10 παράγραφος 5 πρώτο εδάφιο τέταρτη περίπτωση, το «2004» αντικαθίσταται από το «1995».

5) Στο άρθρο 10 παράγραφος 5 μετά το πρώτο εδάφιο παρεμβάλλεται ένα δεύτερο εδάφιο το οποίο έχει ως εξής:

«Η Επιτροπή προσδιορίζει, με τη διαδικασία του άρθρου 12, τις ενδεχόμενες βασικές χρήσεις του 1,1,1-τριχλωροαιθανίου, οι οποίες θα ήταν δυνατόν να επιτρέπονται στην Κοινότητα μετά τις 31 Δεκεμρίου 1995 και μέχρι τις 31 Δεκεμβρίου 2004 το αργότερο και καθορίζει, για κάθε παραγωγό, τις ποσότητες 1,1,1-τριχλωροαιθανίου των οποίων η παραγωγή είναι δυνατόν να επιτρέπεται για το σκοπό αυτό. Η παραγωγή αυτή επιτρέπεται μόνον εφόσον δεν διατίθεται ανακυκλωμένο 1,1,1-τριχλωροαιθάνιο και δεν υπάρχουν άλλες κατάλληλες εναλλακτικές λύσεις».

6) Στο άρθρο 11 παράγραφος 5, οι περιπτώσεις από την πρώτη μέχρι την τέταρτη του πρώτου εδαφίου τροποποιούνται όπως και οι αντίστοιχες περιπτώσεις του άρθρου 10 παράγραφος 5.

7) Στο άρθρο 11 παράγραφος 5, μετά το πρώτο εδάφιο παρεμβάλλεται ένα δεύτερο εδάφιο το οποίο έχει ως εξής:

«Η Επιτροπή προσδιορίζει, με τη διαδικασία του άρθρου 12, τις ενδεχόμενες ποσότητες 1,1,1-τριχλωροαιθανίου τις οποίες θα μπορούσε να διαθέτει στο εμπόριο ο παραγωγός ή να χρησιμοποιεί για λογαριασμό του για βασικές χρήσεις μετά τις 31 Δεκεμβρίου 1995 και μέχρι τις 31 Δεκεμβρίου 2004 το αργότερο».

8) Στο παράρτημα ΙΙ, το υπολογιζόμενο επίπεδο των ποσοτικών περιορισμών για τις εισαγωγές της ουσίας της ομάδας καθορίζεται σε 50 % του υπολογιζόμενου επιπέδου των εισαγωγών του 1989 για καθένα από τα έτη 1994 και 1995. Οι εισαγωγές της ουσίας αυτής παύουν στις 31 Δεκεμβρίου 1995, το αργότερο.

Άρθρο 6

Εισαγωγή ελεγχόμενων ουσιών από χώρες μη συμβαλλόμενα μέρη του Πρωτοκόλλου

Στο άρθρο 5 παράγραφος 2 του κανονισμού (EOK) αριθ. 594/91, η ημερομηνία «1η Ιανουαρίου 1993» αντικαθίσταται από την ημερομηνία «10 Αυγούστου 1993».

Άρθρο 7

Εξαγωγή ελεγχόμενων ουσιών σε χώρες μη συμβαλλόμενα μέρη του Πρωτοκόλλου

Το άρθρο 8 του κανονισμού (EOK) αριθ. 594/91 αντικαθίσταται από το ακόλουθο κείμενο:

Άρθρο 8

Εξαγωγή ελεγχόμενων ουσιών από χώρες μη συμβαλλόμενα μέρη του Πρωτοκόλλου

1. Από την 1η Ιανουαρίου 1993, απαγορεύεται η εξαγωγή από την Κοινότητα αχρησιμοποίητων, ανακυκλωμένων ή χρησιμοποιημένων χλωροφθορανθράκων ή halons προς οποιαδήποτε χώρα μη συμβαλλόμενο μέρος του Πρωτοκόλλου.

2. Από τις 10 Αυγούστου 1993, απαγορεύεται η εξαγωγή από την Κοινότητα αχρησιμοποίητων, ανακυκλωμένων ή χρησιμοποιημένων πλήρως αλογονωμένων χλωροφθορανθράκων, τετραχλωράνθρακα ή 1,1,1-τριχλωραιθανίου προς οποιαδήποτε χώρα μη συμβαλλόμενο μέρος του Πρωτοκόλλου.

Άρθρο 8

Εισαγωγή προϊόντων που περιέχουν ελεγχόμενες ουσίες από χώρες μη συμβαλλόμενα μέρη του Πρωτοκόλλου

Στο άρθρο 6 παράγραφος 1 του κανονισμού (EOK) αριθ. 594/91, η ημερομηνία «1η Ιανουαρίου 1993» αντικαθίσταται από την ημερομηνία «27 Μαΐου 1993».

Άρθρο 9

Έναρξη ισχύος

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλατα μέρη του και ισχύει άμεσα σε κάθε κράτος μέλος.

Βρυξέλλες, 30 Δεκεμβρίου 1992.

Για το Συμβούλιο

Ο Πρόεδρος

D. HURD

(1) ΕΕ αριθ. C 90 της 10. 4. 1992, σ. 16.

(2) ΕΕ αριθ. C 305 της 23. 11. 1992.

(3) ΕΕ αριθ. C 223 της 31. 8. 1992, σ. 62.

(4) ΕΕ αριθ. L 67 της 14. 3. 1991, σ. 1.